****

**Mesto Námestovo**

**Mestské zastupiteľstvo v Námestove**

**A) Materiál: Rozpočtové opatrenie Mesta Námestovo č. 4/2016**

|  |  |
| --- | --- |
| Na prerokovanie | MsZ v Námestove, dňa 31.8.2016 |
| Na základe | zákona o rozpočtových pravidlách územnej samosprávy č. 583/2004 Z.z. a o zmene a doplnení niektorých zákonov v z.n.p. |
| Stanovisko: | Vedenie mesta, komisia výstavby, ochrany životného prostredia a pôdohospodárstva doporučuje schváliť predložený návrh , finančná komisia zasadá 30.8.2016 |
| Zoznam príloh:  | Rozpočtové opatrenie č. 4/2016 |
| Predkladá | Katarína Rusinová |

**B) Návrh na uznesenie:**

**Mestské zastupiteľstvo**

***schvaľuje*** návrh Rozpočtového opatrenia č. 4/2016 v zmysle ustanovenia § 14 ods. 2 písm.a) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

Bežné príjmy 6 066 976 Eur

Kapitálové príjmy 620 700 Eur

Finančné operácie 560 057 Eur

Rozpočtové príjmy celkom: 7 247 733 Eur

Bežné výdavky 5 879 541 Eur

Kapitálové výdavky 1 302 159 Eur

Finančné operácie 8 900 Eur

Rozpočtové výdavky celkom: 7 190 600 Eur

**C) Dôvodová správa** obsahuje opis významných zmien v rozpočte

V bežných výdavkov v kapitole „ **Sociálne zabezpečenie**“ sa presúvajú finančné prostriedky na činnosť Centa sociálnych služieb vo výške 11 914 Eur, do kapitálových výdavkov a to na vybudovanie oplotenia a chodníkov v areáli CSS.

Príspevková organizácia Centrum sociálnych služieb dostala z Implementačnej agentúry MPSVaR SR transfer vo výške 11 914 Eur, financovaný z prostriedkov ESF na podporu opatrovateľskej služby v rámci operačného programu Ľudské zdroje za obdobie február – máj 2016.

Na pracovnom stretnutí vedenia mesta a riaditeľky Centra sociálnych služieb došlo k dohode, že uvedené finančné prostriedky budú použité na spolufinancovanie oplotenia a chodníkov v areáli CSS, nakoľko na túto akciu sú schválené finančné prostriedky v rozpočte mesta vo výške 4400 Eur a tieto nebudú postačujúce, nakoľko predpoklad na túto akciu je 15000 Eur.

V bežných výdavkov v kapitole „ **Nakladanie s odpadmi** „ sa navyšuje rozpočet o 500 Eur, nakoľko sme nevedeli určiť koľko bude stáť *záverečná správa* k následným monitorovacím správam ku skládke.

V bežných výdavkov v kapitole „ **Verejné osvetlenie** „ sa navyšuje rozpočet o 25 000 Eur, z dôvodu, že v roku 2016 sme zaplatili nedoplatok za dodávku elektriny 33 083,49 Eur, keďže dodávateľ Energy Europe nám určil nízke zálohové platby. V roku 2015 sme uhradili 16 809,33 Eur.

V roku 2015 boli zálohové mesačné platby 1 378 Eur a v roku 2016 sú zálohové platby cca 4000 Eur.

Pre porovnanie náklady na energiu : r 2013 59 282 Eur

 r.2014 51 205 Eur

 r.2015 49 893 Eur

V tejto kapitole sa ďalej navyšuje 2900 Eur na monitorovaciu správu, rozpočtované boli iba prostriedky na 1 etapu VO a tohto roku nám pribudla už aj prvá monitorovacia správa k novému VO.

V kapitálových výdavkoch v kapitole **„ Doprava** „ sa navyšuje rozpočet o 12 686 Eur, ktorej krytie bude financované presunom finančných prostriedkov zo zostatku finančných prostriedkov z ulice Štefánikova a presunom z investície na spojovaciu chodbu ZŠ Komenského s telocvičňou ZŠ. V rozpočte bola zadaná výmera 2542 m2, pri odoberaní vážnych lístkov bolo zistené navýšenie asfaltovej hmoty, preto bolo zadané geometrické zameranie / Brandys, s.r.o./ na skutočnú výmeru uvedenej cesty, ktorá podľa zamerania je 3047,12m2

Uvedené zmeny budú zaslané do rozpočtového informačného systému RIS.SAM najneskôr do 20. 09. 2016.